Lempeng

Lempeng iyâ arèya jhâjhân kona sè kaonang è Kalimantan Selatan sè èghâbây ḍâri adhunan teppong dhrighu bân èssèyan gheddhâng. Jhâjhân rèya toman èkoca' pizzana orèng Banjar sabâb bento'na sè pèppè' bunter para' paḍâ'â bân pizza.

Jhâjhân Lempeng èkennal jhughân kalabân nyama jhâjhân Dèblak otabâ jhâjhân Tèbla bân jhughân ètemmoè neng kennèngan laènna akadhi è karimun, Kepulauan Riau sè bento'en para' paḍâ'â bân lèmpèngan bân èkaghâbây ḍâri teppong bân nyèor. 

Maskè tamaso' ka ḍâlem kakanan jhâman lambâ', namong mangkèn lempeng gheddhâng ella bâḍâ è saponapa bârung kakanan modèrn bân jhughân waralaba. Ressèbbhâ jhughân acem-macem kalabân tambâ'ân bahan bân palengkabbhâ akadhi nangka, tapay, tè bân laènna.

 Carana Aghâbây 
Carana Aghâbây lempeng gheddhâng para' paḍâ'a bân panekuk gheddhâng, sè abhidhâghi iyâ arèya gheddhâng sè èghunaaghi sabellunna èkerra' masaghi, èsèrsèr otabâ èpaancor bâk kasar sampè' tèkstur aslina gheddhâng ghi' bisa èrassaè. Kerra'an gheddhâng lajhu ècampor ka ḍâlem adhunan teppong dhrighu bân ètambâè bujâ bân pon acampor rata lajhu adhunan èmassa'è ḍâlem bâjhân.

 Macemma Lempeng 

 Lempeng ayak 
Lempeng ayak iyâ arèya lempeng sè èghâbây ḍâri teppong saghu bân nyèor parot jhughân kaonang è Kalimantan Bârâ'.

 Lempeng torak 
Lempeng torak iyâ arèya kakanan orèng-orèng Melaju è Kabupatèn Serdang Bedagai sè èghâbây ḍâri teppong bherres, ghulâ, nyèor, bujâ, ḍâun gheddhâng, bân bhelingmbhing bulu. Satèya, orèng-orèng Melaju ella ta' toman amassa' bân ngakan kakanan rèya, kajhâbhâ neng parloh kadhi neng parloh nyatos arè sèdhana kalowarga.

 Sombher